CELEX: 32009R0883
Language: sl
Date: 2009-09-21 00:00:00
Title: Uredba Komisije (ES) št. 883/2009 z dne 21. septembra 2009 o spremembi Uredbe (ES) št. 810/2008 o odprtju in upravljanju tarifnih kvot za visokokakovostno sveže, hlajeno in zamrznjeno goveje meso in za zamrznjeno bizonje meso

26.9.2009   
            
            
               SL
            
            
               Uradni list Evropske unije
            
            
               L 254/9
            
         UREDBA KOMISIJE (ES) št. 883/2009
   z dne 21. septembra 2009
   o spremembi Uredbe (ES) št. 810/2008 o odprtju in upravljanju tarifnih kvot za visokokakovostno sveže, hlajeno in zamrznjeno goveje meso in za zamrznjeno bizonje meso
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CXL, pripravljenem po zaključku pogajanj v okviru člena XXIV.6 GATT (1), in zlasti člena 1(1) Uredbe,
   ob upoštevanju naslednjega:
   
               (1)
            
            
               Na podlagi člena 2(d) Uredbe Komisije (ES) št. 810/2008 (2) se 5 000 ton govejega mesa brez kosti pod oznakama KN 0201 30 00 in 0206 10 95 dodeli za kose govejega mesa visoke kakovosti, ki ustrezajo natančni opredelitvi.
            
         
               (2)
            
            
               S sporazumom v obliki izmenjave pisem med Evropsko skupnostjo in Brazilijo v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 o spremembah ugodnosti na seznamih Bolgarije in Romunije v okviru njihovega pristopa k Evropski uniji (3) (v nadaljnjem besedilu: Sporazum), ki je bil odobren s Sklepom Sveta 2009/718/ES (4), se odobri dodatnih 5 000 ton zamrznjenega govejega mesa z oznakama KN 0202 30 90 in 0206 29 91 poleg kvote, dodeljene v skladu s členom 2(d) Uredbe (ES) št. 810/2008. Sporazum začne veljati 1. oktobra 2009.
            
         
               (3)
            
            
               Uredbo (ES) št. 810/2008 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   V členu 2(d) Uredbe (ES) št. 810/2008 se uvodno besedilo nadomesti z naslednjim:
   
      „10 000 ton govejega mesa brez kosti z oznakami KN 0201 30 00, 0202 30 90, 0206 10 95 in 0206 29 91, ki ustrezajo naslednji opredelitvi:“.
   
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. oktobra 2009.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. septembra 2009
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 146, 20.6.1996, str. 1.
   
      (2)  UL L 219, 14.8.2008, str. 3.
   
      (3)  Glej stran 104 tega Uradnega lista.
   
      (4)  Glej stran 104 tega Uradnega lista.